SL Uradni list Evropske unije C 272/1

ZAPISNIK S SEJE V PONEDELJEK, 18. APRILA 2005

(2005/C 272/01)

(Seja se je začela ob 11.00)

Uradna ustanovna seja

Skupščino so nagovorili: glavni župan okrožja Bamako Moussa Badoulaye Traoré, predsednik nacionalne skupščine Malija Ibrahim Boubacar Kéita, sopredsednica Skupne parlamentarne skupščine AKP-EU Sharon Hay Webster, sopredsednica Skupne parlamentarne skupščine AKP-EU Glenys Kinnock in predsednik Republike Mali Amadou Toumani Touré, ki je razglasil deveto zasedanje za odprto.

(Seja je bila prekinjena ob 13.15 in se je nadaljevala ob 15.25)

PREDSEDUJOČA: Sharon HAY WEBSTER

Sopredsednica

Seja Skupne parlamentarne skupščine

Sopredsednica je pozdravila vse sodelujoče in jih obvestila, da je bila v petek, 15. aprila 2005, v Bamaku ustanovljena Posvetovalna skupščina AKP. Pomembni dogodek je sovpadal s 30-letnico ustanovitve skupine AKP.

1. Sestava Skupne parlamentarne skupščine

Sopredsednica je sporočila, da bo seznam članov Skupne parlamentarne skupščine, ki so ga posredovale oblasti držav AKP in predsednik Evropskega parlamenta, priložen zapisniku.

2. Akreditacija predstavnikov, ki niso poslanci

Sopredsednica je dejala, da so oblasti držav AKP posredovale seznam predstavnikov, ki niso poslanci. V skladu s prvim odstavkom člena 17 Sporazuma o partnerstvu in členom 1 Poslovnika Skupne parlamentarne skupščine je predlagala, da se njihova imena zabeležijo in vključijo v prilogo k zapisniku.

Skupna parlamentarna skupščina se je s predlogom strinjala.

3. Namestniki

Sopredsednica je sporočila imena naslednjih namestnikov: Mauro (namesto Daula), Schröder (namesto Langendriesa), van den Berg (namesto Bullmanna), Pistelli (namesto Buska), Morgantini (namesto Wurtza) in R. Czarnecki (namesto Kozlíka).

4. Sprejetje osnutka dnevnega reda (AKP-EU/3748/rev. 2)

Sopredsednica je sporočila naslednje roke:

— za predloge sprememb k predlogom resolucij, vključenih v poročila stalnih odborov: ponedeljek, 18. april, ob 18.00;

— za predloge sprememb k sporazumnim predlogom resolucij, o katerih se bo glasovalo: torek, 19. april, ob 15.00;

— za vprašanja glede postopkov glasovanja: četrtek, 21. aprila 2005, ob 9.00 v pisni obliki.

Govorili so: De Sousa (Angola), Weldegiorgis (Eritreja), Gessesse (Etiopija), Martínez Martínez in Davies (Južna Afrika).

Osnutek dnevnega reda je bil sprejet v obliki, kot je navedena v zapisniku.

5. Potrditev zapisnika z zadnje seje osmega zasedanja Skupne parlamentarne skupščine AKP-EU (UL C 80, 1.4.2005)

Zapisnik je bil sprejet.

6. Sporočilo generalnega sekretarja ZN Kofija Annana Skupni parlamentarni skupščini AKP-EU o razvojnih ciljih tisočletja

Sopredsednica je Skupni parlamentarni skupščini AKP-EU prebrala sporočilo Kofija Annana

7. Poročilo Maríe Elene Valenciano Martínez-Orozco in Donalda Ramotarja (Gvajana) o napredku pri zagotavljanju splošnega osnovnošolskega izobraževanja in enakosti spolov v državah AKP v okviru razvojnih ciljev tisočletja (RCT) v imenu Odbora za socialne zadeve in okolje

Ga. Valenciano Martínez-Orozco je predstavila svoje poročilo. G. Polisi (Ruanda) je govoril v imenu soporočevalca Ramotarja (Gvajana).

Ga. Herfkens, izvršna koordinatorka akcije razvojni cilji tisočletja v programu ZN za razvoj, je poročala o napredku držav AKP pri doseganju ciljev tisočletja in izrazila upanje, da bo Evropska unija spoštovala časovni načrt. Pri tem je posebej opozorila na vlogo poslancev Evropskega parlamenta.

Govorili so: Straker (Sv. Vincenc in Grenadini), Martens, Safuneituuga (Samoa), Scheele, Faure (Sejšeli), Hall, Akpovi (Benin), Aubert, Metsing (Lesoto), Bowis, Davies (Južna Afrika), van den Berg, Osei-Prempeh (Gana), Klass, Ouaïdoung (Čad), Martínez Martínez, Sebetlela (Bocvana), Gröner, Bawa Bwari (Nigerija), Fernandes, Kamuntu (Uganda), Obiang Ndong (Gabon), Herfkens in Manservisi (Evropska komisija).

8. Poročilo o dejavnostih ekonomskih in socialnih partnerjev

Govorili so: Vever in Florio (spremljevalni odbor AKP-EU).

PREDSEDUJOČA: Glenys KINNOCK

Sopredsednica

9. Nujna tema 1: Razmere v Sudanu

Govorili so: Hay Webster, Morgantini, Beda (Sudan), Schnellhardt, Dawaleh (Džibuti), Gomes, Gessesse (Etiopija), Pistelli, Weldegiorgis (Eritreja), Schluyter, Kamuntu (Uganda), Goudin, Bawa Bwari (Nigerija), Czarnecki, Bowis, Carlotti, Ouaïdoung (Čad), Hall, Gahler, van den Berg, Van Hecke, Schröder, Novak in Manservisi (za Komisijo).

(Seja se je končala ob 19.25)

PRILOGA ZAPISNIKA S SEJE V PONEDELJEK, 18. APRILA 2005

Akreditacija delegatov, ki niso poslanci

BARBADOS

Yvette GODDARD

Svetovalka, Veleposlaništvo Barbadosa, Bruselj

FIDŽI

Njegova ekscelenca Seremaia T. CAVUILATI

Veleposlanik Fidžija, Bruselj

HAITI

Jacques Nixon MYRTHIL

Začasni odpravnik poslov, Veleposlaništvo Haitija, Bruselj

SV KITTS IN NEVIS

Njegova ekscelenca Georg R.E. BULLEN

veleposlanik St Kittsa in Nevisa, Bruselj

SURINAM

Njegova ekscelenca Gerhard O. HIWAT

Veleposlanik Surinama, Bruselj

ZIMBABVE

Njegova ekscelenca Gift PUNUNGWE

Veleposlanik Zimbabveja, Bruselj